Sivý vrch (národná prírodná rezervácia)

Sivý vrch je národná prírodná rezervácia v správe štátnej ochrany prírody TANAP. Nachádza sa v katastrálnom území obce Zuberec v okrese Tvrdošín v Žilinskom kraji. Územie bolo vyhlásené v roku 1974 na rozlohe 112,67 ha. Ochranné pásmo nebolo určené. Rezervácia sa rozkladá na severnom svahu rovnomenného vrchu a je súčasťou Tatranského národného parku. Po južnom okraji chráneného územia prechádza červená turistická značka, ktorá je zároveň hranicou s južnejšie položenou Národnou prírodnou rezerváciou Suchá dolina. Predmetom ochrany je: Ochrana biocenóz supramontánneho a subalpínskeho vegetačného stupňa s bralnatým hrebeňom s krasovými formami na dolomitoch a vápencoch. Výskyt endemitov a vzácnych a chránených druhov rastlín s osobitnou polohou medzi tatranským a fatranským fytogeografickým regiónom. Referencie Pozri aj Sivý vrch (Západné Tatry) Iné projekty Commons ponúka multimediálne súbory na tému Sivý vrch (národná prírodná rezervácia) Externé odkazy Sivý vrch v Zozname osobitne chránených častí prírody SR Chránené územia, Štátna ochrana prírody Slovenskej republiky Poloha na turistickej mape Zdroj Tento článok je čiastočný alebo úplný preklad článku Sivý vrch na českej Wikipédii.